2. utkast til prosjekt beskrivelse – Mina 14/2-2020

 +

I min oppgave ønsker jeg å arbeide med verk i litteraturen som tar utgangspunkt i samfunnets skyggesider. Med dette mener jeg de ofte tabubelagte livene som ble brakt på bane med realismen tidlig 1800-tallet i Norge. Hvordan levde store deler av det nordmenn og hvordan hadde de det egentlig? I hovedsak ønsker jeg å ta dypdykk i realismen og dens videreførte begrep naturalisme. I naturalismen skildres virkeligheten veldig nært slik den faktisk er eller var på 1800-tallet.

 Det er utrolig interessant å se på hvordan folk *egentlig* hadde det og hvordan de *egentlig* levde. Denne ufine, skitne, og ofte fordømte måten å leve på, og som tilsynelatende var uhyre vanskelig å komme ut av. Det er her også dette med determinisme kommer inn og menneskets forhold til Gud. Skyld og nåde er noe vi ser igjen i kristendommen.

Jeg ønsker å se på både det individuelle mennesket, men også mennesker som lever sammen, både innad i en familie og i samfunnet. Mange levde i skam, fattigdom og alkoholisme tok over livene til mange. Familien som en institusjon hvor alle skulle bidra for å både overleve, men også opprettholde nettopp familien. Derfor blir det også interessant å se på dette med arv og miljø også.

Som utgangspunkt kommer jeg til å bruke boken ”Hellemyrsfolket” av Amalie Skram til å se på nettopp dette, men mulig også ”Karens Jul” av samme forfatter. Grunnen til at jeg velger disse verkene, er fordi de nettopp skildrer samfunnets tøffeste sider ved overlevelse i tilværelsen. På sin tid la de noe nytt på bordet hos litteraturen i Norge. Begge omhandler dårlige økonomiske kår, dette med å ta vare på sin egen familie, samtidig som begge har både barn og død som viktige momenter. Begge verk vekker noe sårt i oss mennesker. Følelser som skyld og sinne er å gjenkjenne hos karakterene.